Zmluvné podmienky k Prihláške a potvrdení o prijatí platby za účasť na The Liberty English Camp
1.Základné ustanovenia

1.1 Zmluvný vzťah medzi združením INESS - Inštitútom ekonomických a spoločenských analýz,  Hviezdoslavovo nám. 17, 811 02 Bratislava, IČO: 307 98 442 a účastníkom vzniká prijatím vyplnenej a vlastnoručne podpísanej Záväznej prihlášky a zároveň zaplatením 100% ceny pobytu formou pripísania peňažných prostriedkov na účet INESS.

1.2 INESS odporúča účastníkovi nezáväznú rezerváciu účasti v kurze. Telefonická alebo e-mailová rezervácia pobytu bude zrušená, ak účastník do 5 kalendárnych dní od rezervácie nedoručí INESS podpísanú záväznú prihlášku a neuhradí 100% ceny pobytu.

1.3 Cena za pobyt musí byť zaplatená najneskôr do 21.6.2007. V prípade neskoršieho prihlásenia na pobyt je možné po vzájomnej dohode uhradiť cenu pobytu aj po tejto lehote. Týmto však nie sú dotknuté nižšie uvedené stornovacie podmienky.

1.4 Účastník súhlasí so spracovaním svojich osobných údajov, ako aj osobných údajov účastníka na účely vedenia agendy vo svojich informačných systémoch.

2. Povinnosti a práva účastníka

2.1 Účastník zodpovedá za úplné a pravdivé údaje uvedené v prihláške. 

2.2 Škody spôsobené účastníkom počas pobytu je povinný uhradiť účastník. Vzniknutú škodu oznámi účastníkovi vedúci pobytu alebo zástupca INESS.

2.3 Pri prerušení pobytu na pobyte, ak dôvodom odchodu je ochorenie účastníka, vznikne účastníkovi nárok iba na vrátenie ceny za nevyčerpanú stravu.

3. Povinnosti a práva INESS

3.1 INESS je povinný dodržať všetky podmienky uvedené v prihláške, týchto zmluvných podmienkach a v informáciách zverejnených na internetovej stránke INESS www.iness.sk.
3.2 INESS si vyhradzuje právo vykonať v programe pobytu korekcie v súvislosti s nepredvídateľnými podmienkami a možnosťami (aktuálny stav počasia, zdravotný stav účastníka alebo inštruktora a podobne), avšak INESS je povinný aj za týchto okolností zabezpečiť adekvátny alternatívny program na rovnakej cenovej úrovni.

3.3 Ak bude INESS nútený do dňa nástupu na pobyt v prípade nepredvídateľných skutočností, vyššej moci alebo neobsadení pobytu zmeniť podmienky alebo pobyt zrušiť, navrhne účastníkovi písomne, listom alebo e-mailom zmenu zmluvných podmienok. Ak účastník nebude so zmenou súhlasiť, INESS mu vráti celú úhradu. Pri zrušení pobytu z dôvodu neobsadenia musí byť účastník o tomto informovaný najneskôr 10 dní pred nástupom. Nereagovanie účastníka na zmenu zmluvných podmienok do piatich dní považuje INESS za jeho súhlas.

3.4 V prípade, že k nepredvídateľným skutočnostiam alebo zásahu vyššej moci dôjde počas trvania pobytu a tieto si vynútia pobyt predčasne ukončiť, INESS vráti účastníkovi časť ceny pobytu zahŕňajúcu nevyčerpané služby po odpočítaní storno poplatku účtovaného Hotelom Avena Plus.

4. Cena pobytu

4.1 Cena pobytu je uvedená v prihláške.

4.2 Zmeny oproti prihláške iniciované zo strany účastníka (napr. zmena osoby) sú možné do 2 dní pred dňom nástupu na pobyt. Na tieto zmeny sa nevzťahujú stornovacie ani iné poplatky.

5. Odstúpenie od zmluvného vzťahu

5.1 Účastník môže odstúpiť od zmluvného vzťahu iba písomnou formou a uhradením storno poplatku. Storno poplatok bude zúčtovaný znížením účastníckeho poplatku pri jeho vrátení.

5.2 Odstúpenie od zmluvného vzťahu je platné dňom doručenia písomného oznámenia do INESS poštou alebo e-mailom.

5.3 Storno poplatky: a) viac ako 20 dní pred dňom nástupu na pobyt: 600,- Sk b) menej ako 20 dní 1000,-Sk

